Búið er að loka fyrir einkunnir í Innu þar til opnað verður fyrir miðannarmatið 16. október kl. 16:00 . Miðannarmat er einungis stöðumat en hefur ekki áhrif á lokaeinkunn í áfanganum . Í miðannarmati felst umsögn frá kennara og bókstafur sem vísar til stöðu nemandans í áfanganum : A - Afar góð staða í áfanganum . Ef nemandinn heldur svona áfram getur hann náð mjög góðum árangri í áfanganum . G - Góð staða í áfanganum . Ef nemandinn heldur svona áfram getur hann náð nokkuð góðum árangri í áfanganum en gæti gert betur . S - Sæmileg staða í áfanganum . Nemandinn þarf að bæta sig til þess að ná viðunandi árangri í áfanganum . Ó - Óviðunandi staða í áfanganum . Nemandinn þarf að bæta sig verulega til þess að eiga möguleika á að ná áfanganum . Miðannarfrí verður svo fimmtudaginn 17. og föstudaginn 18. október . Kennsla hefst að nýju samkvæmt stundarskrá mánudaginn 21. október .